jkorsvik/nowiki_second_scrape_merged huggingface dataset:
Thee Silver Mt. Zion Memorial Orchestra & Tra-La-La Band

Thee Silver Mt. Zion Memorial Orchestra & Tra-La-La Band, (også kjent som A Silver Mt. Zion, The Silver Mt. Zion Memorial Orchestra & Tra-La-La Band, Thee Silver Mt. Zion Memorial Orchestra and Tra-La-La Band with Choir and Thee Silver Mountain Reveries) er et canadisk band, startet opp i 1999 i Montréal, Quebec, Canada. Bandets navn bruker forskjellige variasjoner på forskjellige utgivelser, muntlig brukes ofte bare Silver Mt. Zion, eller forkortelsen SMZ. Siden 2005, har bandet bestått av sju medlemmer, hvor tre av dem er involvert i legendariske Godspeed You! Black Emperor.
Bandet har gitt ut fem studioalbum, samt én EP, utgitt på det influensrike labelet Constellation.
Debut-albumet He has left us but shafts of light sometimes grace the corner of our rooms... ble utgitt i 1999 og, med unntak av to låter, er helt instrumental. Med albumet Horses in the sky ble det instrumentale og pianobaserte lydbilde byttet ut med el. gitar og overvelmende vokal, ofte sunget av alle sju medlemmene i kor. Med to fiolinster, cello og kontrabass i line-up'en er Silver Mt. Zion kjent for sitt orkestrale lydbilde. 
A Silver Mt. Zion's musikk har blitt beskrevet som "post-rock", selv om bandet selv nekter å bruke uttrykket. Vokalist og gitarist Efrim Menuck identifiserer bandet heller med punk-rockens ideologi.


== Diskografi ==
LPs

2000: He Has Left Us Alone but Shafts of Light Sometimes Grace the Corner of Our Rooms…
2001: Born into Trouble as the Sparks Fly Upward
2003: This Is Our Punk-Rock," Thee Rusted Satellites Gather + Sing
2005: Horses in the sky
2008: 13 Blues for Thirteen MoonsEPs

2004 The "Pretty Little Lightning Paw" E.P.


== Se også ==
Godspeed You! Black Emperor
Set fire to flames


== Referanser ==


== Eksterne lenker ==
Constellation Records
FIFA Confederations Cup 2009

FIFA Confederations Cup 2009 var den åttende Confederations Cup. Turneringa ble spilt i Sør-Afrika mellom 14. og 28. juni 2009. De regjerende mesterne fra 2005 var Brasil.
Brasil slo USA i finalen med 3–2. Spania tok bronse etter å ha slått Sør-Afrika 3–2 i bronsefinalen.


== Deltagere ==


== Stadioner ==


== Dommere ==


== Gruppespill ==


=== Gruppe A ===


=== Gruppe B ===


== Semifinaler ==


== Bronsefinale ==


== Finale ==


== Se også ==
VM i fotball 2010


== Eksterne lenker ==
(en) Offisielt nettsted 
(en) 2009 FIFA Confederations Cup – kategori av bilder, video eller lyd på Commons
Meletsja

Meletsja (russisk: Меле́ча) er en elv i Tver oblast i Russland. Den er 95 kilometer lang og har et nedbørfelt på 1 310 km². Den har en middelvannføring på 7,7 m³/s.
Meletsja har utspring nær landsbyen Staroje Sandovo. Elven renner sammen med Mogotsja og danner elva Osen, som kort tid etter munner ut i Mologa. Den er isdekt fra slutten av november til begynnelsen av april.


== Referanser ==
Vita og Wanda Mashadi

Tvillingsøstrene Wanda Mashadi og Vita Mashadi (født 18. april 1992 på Skotterud, i Eidskog kommune) er norske TV-personligheter og bloggere av iransk opphav. De er kjent fra podcasten «Tvillingterapi med Vita & Wanda», bokutgivelse «Våre beste stylingtips» og en rekke TV-opptredener. Foreldrene kom til Norge som FN-flyktninger fra Iran. Søstrene og deres mor flyttet til Strømmen 2008. De har bodd sammen hele sitt liv og de bor fortsatt sammen. 
Tvillingene har stått opp mot mobbing på TV og har selv opplevd å bli mobbet i barndommen. De er begge influensere med over 70 tusen følgere på Instagram per desember 2020.Sammen ble de nominert til publikumsprisen under Gullruten 2022 for sin deltakelse i 71° nord – team, og var en av fire finalister etter den innledende avstemningen.


== TV-deltakelser (utvalg) ==
Vita og Wanda, TV-serie i 23 episoder fordelt på tre sesonger på NRK
Trygdekontoret
Robinsonekspedisjonen (2015)
Kompani Lauritzen og Huskestue på TV2 med Dag Otto Lauritzen og Kristian Ødegård
Camp kulinaris (kun Wanda)
71° nord – Norges tøffeste kjendis (kun Vita)
Monsen på villspor på NRK (2020) med Lars Monsen
71° nord – team (2022)
24-stjerners julekalender på NRK (2022)


== Referanser ==
Steinerskolen (tidsskrift)

Steinerskolen er et norsk/dansk pedagogisk og kulturelt tidsskrift for steinerskolebevegelsen i Norge og Danmark. Tidsskriftet har sine røtter i et pedagogisk tidsskrift utgitt av det antroposofiske miljøet i Bergen fra 1938, Mennesket, og et tidsskrift utgitt ved steinerskolen i Oslo fra 1952, Ny skole.
Tidsskriftet i Bergen fikk i 1946 navnet Mennesket, pedagogisk kulturelt tidsskrift, og hadde lesere i hele Norden. Ernst Sørensen var den første redaktøren, og etter 11 år overtok Nils Gustav Hertzberg. Senere var Torger Holtsmark, Jon Moen, Jørgen Smit og Sissi Tynæs redaktører.
Tidsskriftet i Oslo var en viktig faktor i gjenoppbyggingen av steinerskolen i Oslo etter de vanskelige krigsårene. Den første redaktøren var Jens Bjørneboe, og tidsskriftet hadde som ambisjon å allmenngjøre og bringe skolens pedagogiske grunnlag inn i tiden. Da steinerskolen i Oslo flyttet til Hovseter i 1962 ble tidsskriftets navn endret til Steinerskolen, og i 1977 ble tidsskriftet Steinerskolen slått sammen med Mennesket. I 2002 ble Steinerskolen et nordisk tidsskrift som utgis av steinerskolebevegelsene i Norge og Danmark.
Norske redaktører etter Jens Bjørneboe har vært Dan Lindholm, Svein Bøhn, Arve Mathisen, Hans Tarjei Skaare, Eli Tronsmo og Ninon Onarheim. Danske redaktører, fra 2002, har vært Irmelin Stockmarr (2002–2006) og Birgitte Ravn Olesen (2006–2014) og Randi Pisani (2014 -).
Opplaget er på 8 300 og bladet utkommer hvert kvartal.


== Eksterne lenker ==
https://web.archive.org/web/20181205071323/https://tidsskriftet.steinerskolen.no/
Žovneksjøen

Žovneksjøen (slovensk: Žovneško jezero) er en innsjø nær Celje i Slovenia.
Four Year Strong

Four Year Strong er et amerikansk pop punk/melodic hardcore band fra Worcester, Massachusetts, USA. 
Musikken de lager kan bli beskrevet som en blanding av pop punk, hardcore og power pop. Bandet utviklet musikken deres ut i fra hva slags musikk de ville høre på, men som ingen spilte på den tiden. Navnet på bandet kommer fra en av sangene til The Get Up Kids, der sangteksten var «five year strong». De er kjent for å bruke replikker fra filmer som titler på sangene deres.


== Medlemmer ==
Dan O'Connor – gitar / vokalist
Alan Day – gitar / vokalist
Joe Weiss – bass
Jake Massucco – trommer
Josh Lyford – synth / bakgrunnsvokalist  / RytmegitarTidligere medlemmer
Teddy Petsas – vokalist
Ardie Petsas – bass
Bryan Gregoire – vokalist
John Dagnello – gitar
Eric Stone – synth
Tim Savas – synth
Chris Curran – synth


== Diskografi ==
Album

2005: It's Our Time
2007: Rise Or Die Trying
2009: Explains It All ('90s coveralbum)


== Referanser ==


== Eksterne lenker ==
(en) Offisielt nettsted 
(en) Four Year Strong – kategori av bilder, video eller lyd på Commons 
(en) Four Year Strong på Discogs 
(en) Four Year Strong på MusicBrainz 
(en) Four Year Strong på Spotify 
(en) Four Year Strong på Songkick 
(en) Four Year Strong på Last.fm 
(en) Four Year Strong på AllMusic 
Myspace
Twitter
Dan Lindholm

Dan Lindholm (født 4. april 1908, død 14. juli 1998) var en norsk antroposof, lektor og forfatter, og en av pionérene i den norske steinerskolebevegelsen. Han utgav flere bøker og var redaktør for tidsskriftet Steinerskolen.
Han var gift med pianisten Amalie Christie, og var sønn av forfatteren og antroposofen Ingeborg Møller.


== Publikasjoner ==
På menneskevei : fra livet i en Steinerskole, Antropos, 2004 ISBN 8209019775
Fra soloppgangens land : orientalske myter og legender, Antropos, 1995
Gjentatte jordliv, Antropos, 1994
Kjenner du din engel, Antropos, 1989, oversatt til engelsk som Encounters with Angels, 1991


== Referanser ==
Noguera Pallaresa

Noguera Pallaresa er en 154 km lang elv i Catalonia i Spania. Den har utspring ved Era Font d'era Noguereta i kommunen Naut Aran (Arandalen) om lag 1 860 meter over havet, og bare noen hundre meter fra kilden til Garonne. Mens Garonne renner mot Atlanterhavet, renner Noguera Pallaresa mot elva Segre og munner ut i denne elven fra høyre like etter Camarasareservoaret (Noguera), og havner til slutt i Middelhavet. 
Noguera Pallaresa er demmet opp flere steder, og foruten Talarn er de største reservoarene La Torrasa (mellom Esterri d'Àneu og La Guingueta d'Àneu i Pallars Sobirà), Sant Antoni (overfor Talarn i Pallars Jussà), Terradets (i kommunen Àger i Noguera) og Camarasa (like før samløpet med Segre). Alle disse har installert vannkraftverk.
Regnet ovenfra og nedover, er de største anleggene:

Talarn-demningen
Terradets-demningen
Camarasa-demningen
Segre
San Lorenz-demningen
Lerida (Lleida) by
Utxesa-demningen
Ebro
Kur (elv)

Kur (russisk: Кур) er en elv i Khabarovsk kraj i Russland og en av kildeelvene til elven Tunguska. Elven er 434 kilometer lang og har et nedbørfelt på 13 700 km².Kur renner sammen med Urmi og danner Tunguska, som er en sideelv til Amur. 


== Referanser ==
Junilistan

Junilistan er et svensk tverrpolitisk parti som ble stiftet 11. februar 2004. Det ble stiftet av EU-skeptikere som var redd for opprettelsen av en EU-stat foran Europaparlamentsvalget i Sverige 2004. Under EU-valget ble Junilisten det tredje største partiet i Sverige med 14,5%, og fikk tre seter i Europaparlamentet. I Riksdagsvalget i 2006 fikk partiet bare 0,47% av stemmene. I Europaparlamentsvalget i 2009 mistet Junilisten alle sine tre mandater i Europaparlamentet. De fikk 3,55% av stemmene.
Sören Wibe ledet partiet frem til 29. desember 2010 da Birgitta Swedenborg overtok. Jörgen Appelgren ble leder i 2014.


== Valgresultater ==


== Eksterne lenker ==
Offisielt nettsted
B-gjengen (supporterklubb)

B-Gjengen er Bryne Fotballklubbs offisielle supporterklubb. B-Gjengen ble stiftet i 1992 som Bryne supporterklubb. I 1998 skiftet de navn til B-Gjengen.
Supporterklubbens motto er Ett liv, én klubb


== Eksterne lenker ==
B-Gjengen Bryne F.K.-supporterklubb
Latvijas Pirmā Partija

Latvijas Pirmā Partija («Latvias første parti», LPP) er et høyreorientert, sosialkonservativt og kristeligdemokratisk parti i Latvia. LPP blei danna i forkant av valget i 2002. Blant de sentrale personene bak partiet var flere prester fra alle de større kristne trossamfunnene i landet (lutheranere, katolikker, ortodokse og baptister).Partiet fikk 9,5 prosent av stemmene og 10 av de 100 representantene ved 2002-valget. Ved valget i 2006 stilte partiet på en fellesliste med samme med partiet Latvias vei. Alliansen fikk 8,58 prosent av stemmene og 10 mandater i Saeima. 


== Eksterne lenker ==
Offisielt nettsted 
"Slesers forced to resign, coalition’s fate unclear", The Baltic Times, 15. mars 2006.
Sphaerocarpos donnellii

Sphaerocarpos donnellii er en levermose som vokser i Florida og Georigia i USA. I likhet med andre arter i slekten Sphaerocarpos er thallus dekt av kuleformede utvekster. Som hos andre arter i slekten sitter sporene sammenhengende, men ulikt de andre artene skiller de seg når de er fullt utviklet.
Arten vokser på bløt, sandholdig jord.
Arten regnes for å være utrydningstruet, men det er grunn til å tro at den er mer utbredt enn det som er dokumentert til nå.


== Kilder ==
Haynes, C. C. (1910). Bulletin of the Torrey Botanical Club 37(5), 215-30.
NatureServe Explorer Comprehensive Species Index Vitja 28. juli 2008


== Eksterne lenker ==
(en) Sphaerocarpos donnellii i Encyclopedia of Life 
(en) Sphaerocarpos donnellii i Global Biodiversity Information Facility 
(en) Sphaerocarpos donnellii hos ITIS 
(en) Sphaerocarpos donnellii hos NCBI 
(en) Sphaerocarpos donnellii hos Tropicos 
(en) Kategori:Sphaerocarpos donnellii – bilder, video eller lyd på Wikimedia Commons 
Sphaerocarpos donnellii – detaljert informasjon på Wikispecies
Busento

Busento er en elv i Calabria i Italia og en av sideelvene til Crati fra venstre. Den renner om lag 95 km fra Appenninene til Det joniske havet. Busento munner ut i Crati i sentrale området av Cosenza.

Elven er kjent for en historisk hendelse som skjedde i 410 da Alarik I, konge av vestgoterne, døde under en omringing av Cosenza. Ifølge fortellingen ble han gravlagt i elveleiet til elven. Fortellingen sier også at elven for en tid ble ført bort mens de gravde graven hans. Graven og skattene han ble gravlagt med er visstnok aldri blitt funnet. Den tyske dikteren August Graf von Platen-Hallermünde hyllet hendelsen i diktet «Das Grab im Busento».
Crati

Crati (i antikken kalt Crathis eller Crater) er en av de viktigste elvene i Bruttium (det moderne Calabria) og i nordlige områder danner den grensen til Lucania. Elven har sitt utspring i den sentrale fjellkjeden, Silafjellene, i Bruttium, et par kilometer sør for Consentia (i dag Cosenza) og renner ved bymurene til byen. Crati renner nordover, om lag midt på halvøya Calabriafram til grensen til Lucania, der elven brått snur østover og munner ut i Tarantobukta, like sør for den antikke byen Thurii. Elven er rundt 91 km lang og har et nedslagsfelt på 2 440 km².
En av sideelvene til Crati er Coscile (i antikken kalt Sybaris). Sletten som Crati renner over var i antikken kjent som et frodig sted, men i dag er området myrlendt.
Kveif

Kveif eller kveiv, på engelsk kalt coif, er en liten, hetteliknende lue som var vanlig i Europa i middelalderen. Hodeplagget ble vanligvis laget av lerret og var enkelt i snittet. Det satt tett inntil hodet, dekket ørene og nakken og ble knyttet fast med bånd under haken som en kyse. Opprinnelig ble kveif båret som et beskyttelsesplagg under krigernes ringbrynjehetter, men ble seinere også et sivilt plagg, først for menn, siden for begge kjønn. 
I dag brukes kveif-liknende luer mest til barn og som små kyser og løse hetter til visse folkedrakter.


== Historikk ==

Det har vært ulike typer knytteluer og små underhetter opp gjennom historien, og bruken og navnene varierer. Kraftigere kveifer av lær eller av foret eller vattert tøy ble båret som beskyttelse under ringbrynjer og hjelmer tidlig i middelalderen. Kveifer ble også båret under hatter og større luer. Det kunne for eksempel være under baretter, flate luer som var populære på 1400- og 1500-tallet, eller under ulike typer hodelin og andre hodeplagg for kvinner. Innendørs var det vanlig å bruke slike luer uten noe over, særlig for barn. Det gjaldt også eldre menn, som i England ofte bar svarte kveifer. Lua kunne for øvrig bæres med snorene bundet sammen oppå hodet.
På De britiske øyer ble kveif beholdt langt inn på 1800-tallet som hodeplagg for barn og kvinner på landet.

		
		
		
		
		


== Etymologi ==
Ordet kveif, også i former som kveiv, kofri, koffri' og kefja, kommer fra gammelnorsk og er i slekt med det engelske coif som begge stammer fra det franske ordet coif(fe) som betyr «lue» eller «hodetøy». Coiffe skal i sin tur komme fra det latinske cofea, «hjelm», og er i slekt med fransk coiffure, «frisyre». I italiensk kalles kveif cuffia.
Ordet kveiv har på norsk også blitt brukt om et høyt, bispelueliknende seremonielt stasplagg brukt tidlig i middelalderen. 


=== Coif ===
På engelsk brukes ordet coif om flere typer hodeplagg som minner om middelalderens hetteluer. Coif betegner også en spesiell lue som ble båret under slør, for eksempel av nonner. Coif kan også være et hvitt hodeplagg som var verdighetstegn for visse britiske advokater, såkalte serjeants-at-law, fram til 1800-tallet. Coif blir også brukt som betegnelse på denne gamle advokatstanden. Coif brukes i tillegg om en solid hue av stål, lær eller vattert tøy som ble båret under en hjelm eller ringbrynjehette.  Ordet brukes tidvis også om selve brynjehetta.


== Se også ==
Hølk (høllik, hyllik, hylk), enkel barnelue eller damehette i eldre tid
Kyse, løs hette som knyttes under haken
Hette
Lue
Kalott, lite hodeplagg med rund pull uten skygge
Camauro, tilsvarende pavelue, oftest rød


== Referanser ==


== Eksterne lenker ==
(en) Coifs – kategori av bilder, video eller lyd på Commons 
(en) Bonnet – galleri av bilder, video eller lyd på Commons 
Hvordan sy en middelalderkveif (på engelsk)
Mira (tegneserie)

Mira er en tegneserie som tegnes av Arne Bye. Den er hovedsakelig i stripeformat, men det har også vært tegnet noen lengre historier. Mira var publisert i Arbeideravisa fram til den ble lagt ned. Nå publiseres Mira-striper hver tirsdag, torsdag og lørdag på Nettserier.no og på seriens egen hjemmeside.


== Hovedfigurene ==
Mira er seriens hovedperson. Hun er en tenåringsjente som bor med tanten og kusinen hennes. Mira er skjult lesbisk og sliter med lav selvtllit.
Emma er Miras store kjærlighet, men vet ikke det selv. Hun er en idealist, og deltar ofte på demonstrasjoner og politiske aksjoner.
Niklas er Miras tidligere kjæreste, og selv om de er venner nå har Mira fortsatt et anstrengt forhold til ham.
Mons-Terje er et monster som bor i skapet til Mira, og en av de få virkelig gode vennene hennes.


== Referanser ==


== Eksterne lenker ==
Hjemmesiden til Mira
Mira på Nettserier.no
Julia Mathilda Berwald

Julie Mathilda Berwald (født 14. oktober 1822, død 1. januar 1877) var en svensk operasanger.
Berwald var datter til Mathilda Berwald og Johan Fredrik Berwald. Hun ble utdannet i sang av sin mor sammen med sine søstre Fredrique og Hedvig Eleonora. Hun opptrådte sammen med familien i Finland i 1842, København i 1844 og i Berlin i 1847, og utgjorde sammen med sine søstre en kjent sangtrio. Hun var sang i Stockholmsoperaen i årene 1847–1852. Hun ble meget populær i løpet av sin korte karriere og spilte blant annet hovedroller som Susanna i Figaros bryllup, Agatha i Friskytten, Pamina i Tryllefløyten, Alice i Robert, Adalgisa i Norma, Marie i Regimentets datter. Dette i løpet av en fireårs periode. Fast ansettelse ved dette teater fikk hun år 1848.
Berwald ble valgt inn som medlem nummer 337 av Kungliga Musikaliska akademien den 16. desember 1853. Hun giftet seg i 1852 med friherre Georg Gustaf Knut Åkerhielm. Hennes ekteskap var i sin tid radikalt da skuespillere og sangere ble betraktet som under adelens rang på denne tiden, men giftemålet ble ikke møtt med noen protester fra den øvrige adelen, noe som kan være et første tegn på endret holdning.


== Referanser ==


== Litteratur ==
Hofberg, Herman: Svenskt biografiskt handlexikon (1906)
Höijer, Johan Leonard: Musik-Lexikon (1864)
Hilleström, Gustaf: Kungl. Musikaliska Akademien, Matrikel 1771-1971
Löfgren, Lars: Svensk teater, Natur och Kultur, Stockholm 2003, side 46. ISBN 91-27-09672-6.
Vassgroslekten

Vassgroslekten (latin: Alisma) er en slekt av minst seks ulike enfrøbladete planter i vassgrofamilien. De er akvatiske. I Norge vokser arten vassgro (Alisma plantago-aquatica) som tilhører denne slekten. ordet Alisma er visstnok keltisk og betyr «vann».
Bladene til vanlig vassgro har visse medisinske egenskaper. I Irland trodde man i eldre tider at «St. Patrick-blad» (copóg Phádraig) kunne skremme bort onde feer. 


== Arter ==
Noen av artene i denne slekten omfatter:

Alisma canaliculatum – Kina, Japan
Alisma gramineum – Nord-Amerika, Europa, Nord-Afrika
Alisma lanceolatum – Europa, Asia, Nord-Afrika
Alisma michaletii
Vassgro (Alisma plantago-aquatica) – Europa, Asia, Nord-Amerika
Amerikansk vassgro (Alisma subcordatum) – Canada, USA, Mexico
Alisma triviale – Canada, USA, Mexico
Alisma wahlenbergii


== Eksterne lenker ==
(en) Vassgroslekten – oversikt og omtale av artene i WORMS-databasen 
(en) Vassgroslekten i Encyclopedia of Life 
(en) Vassgroslekten i Global Biodiversity Information Facility 
(no) Vassgroslekten hos Artsdatabanken 
(sv) Vassgroslekten hos Dyntaxa 
(en) Vassgroslekten hos Fossilworks 
(en) Vassgroslekten hos ITIS 
(en) Vassgroslekten hos NCBI 
(en) Vassgroslekten hos The International Plant Names Index 
(en) Vassgroslekten hos Tropicos 
(en) Kategori:Alisma – bilder, video eller lyd på Wikimedia Commons 
Flora of North America - «Alisma».
Ray Shulman

Raymond «Ray» Shulman (født 8. desember 1949 i Portsmouth) er en engelsk musiker og den yngste av tre brødre som siden ble en del av den innovative britiske progrockgruppen Gentle Giant.
Shulman var under innspillingsdagene til bandet regnet som en undervurdert bassgitarist, og hans virtuositet er ofte sammenlignet med populære bassister som Chris Squire i Yes. Likevel var han også tilpasningsdyktige til andre instrumenter på lik måte som Mike Rutherford i Genesis. Shulman brukte ofte å doble på fiolin, blokkfløyte, trompet samt akustiske og elektriske gitarer. Han og keyboardist Kerry Minnear komponerte og skrev mye av musikken for Gentle Giant.
Shulman var medlem av Gentle Giant fra starten i 1970 til den siste turneen i 1980. Han gikk videre til å bli en suksessfull plateprodusent på slutten av 1980-tallet, og arbeidet mye med The Sugarcubes, The Sundays og Ian McCulloch blant flere. Han var også medlem av Simon Dupree and the Big Sound fra 1966 til 1969.


== Referanser ==


== Eksterne lenker ==
(en) Ray Shulman på Internet Movie Database 
(en) Ray Shulman på Discogs 
(en) Ray Shulman på MusicBrainz 
Groove.no – Biografien til Ray Schuman
Helotrephidae

Helotrephidae er en familie som tilhører tegene, en gruppe av nebbmunner. De er små, kompakte teger som lever i ferskvann.
Totalt er det beskrevet 44 arter fordelt på 16 slekter.


== Utseende ==
Små (1–4 mm), tettbygde teger, kroppen hvelvet til litt flat. De kan ligne på små ryggsvømmere (Notonectidae). Hodet og den fremre delen av thorax er sammenvokst til et såkalt cephalonotum, bare en svak fure skiller dem. Fasettøynene er forholdsvis små. Antennene er små og korte og består av ett eller to ledd, det ytterste med flere lange børster. Sugesnabelen er kort og fire-leddet. Scutellum er svært stort, forvingene er hornaktige, ikke tydelig oppdelt i ulike avsnitt og uten markerte årer. Bakvinger mangler ofte. Tallet på fotledd varierer mellom de ulike underfamiliene.


== Levevis ==
Helotrephidae lever i ferskvann, både strømmende og stillestående. De finnes både i rasktflytende, oksygenrike bekker og i varme kilder. De er rovdyr som lever av små, virvelløse dyr. Disse tegene svømmer for det meste med ryggen ned i likhet med ryggsvømmerne, men de kan også svømme "den rette veien".


== Systematisk inndeling ==
Familien er systematisk plassert i gruppen annteger (Nepomorpha) sammen med vannskorpioner, kjempevannteger, Ochteridae, paddeteger, buksvømmere, vannrøvere, Potamocoridae, Pleidae, ryggsvømmere og Aphelocheiridae.
Et latinsk familienavn ender med ...idae, og et navn på en overfamilie på  ...oidea.

Nebbmunner (Hemiptera)
delgruppe teger (Heteroptera)
gruppe vannteger (Nepomorpha)
familien Helotrephidae
underfamilien Helotrephinae – 11 slekter, Gamle verden. Rund kroppsform, føttene 1-leddete på for- og mellombein, 2-leddete på bakbein
underfamilien Idiocorinae – 2 slekter, litt flat kropsform, føtter som hos Helotrephinae
slekten Idiocoris
slekten Paskia
underfamilien Neotrephinae – 2 slekter, Sør-Amerika, føtter tre-leddete
underfamilien Trephotomasinae – én slekt, Sørøst-Asia. Føttene er to-leddete på for- og mellombein, tre-leddete på bakbeina
slekten Trephotomas Papaček et al.


== Kilder ==
Schuh, R.T. og Slater, J.A. (1995) True Bugs of the World. 40. Helotrephidae. [1]


== Eksterne lenker ==
(en) Helotrephidae i Global Biodiversity Information Facility 
(en) Helotrephidae hos Fossilworks 
(en) Helotrephidae hos ITIS 
(en) Helotrephidae hos NCBI 
Helotrephidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.